नोरा फतेही के गाने पर राघव जुयाल ने किया धमाकेदार डांस, सोशल मीडिया पर वायरल हुआ VIDEO  
राघव जुयाल ने 'साकी साकी' पर किया जबरदस्त डांस
राघव जुयाल के डांस ने सोशल मीडिया पर मचाया धमाल
'स्ट्रीट डांसर' में नजर आने वाले हैं राघव जुयाल
बॉलीवुड एक्ट्रेस नोरा फतेही (Nora Fatehi) का गाना 'साकी-साकी (Saki Saki)' सोशल मीडिया पर खूब धमाल मचा रहा है. जहां भी देखो, लोग इस गाने पर नाचते और वीडियो बनाते नजर आते हैं. अब इस गाने का जादू डांस के एक्सपर्ट राघव जुयाल (Raghav Juyal) पर भी चल गया है. हाल ही में राघव जुयाल (Raghav Juyal) ने 'साकी-साकी' गाने पर डांस करते हुए अपना एक वीडियो सोशल मीडिया पर शेयर किया है, जिसमें उनके डांस स्टेप्स और डांस मूव्स देखने लायक हैं. राघव जुयाल (Raghav Juyal) के इस वीडियो को देखकर कोई भी उनकी तारीफ करने से खुद को नहीं रोक सकता है. खास बात तो यह है कि कुछ ही देर पहले शेयर हुए इस वीडियो को अब तक करीब 10 लाख से भी ज्यादा बार देखा जा चुका है. 
My saki from Saaki naaka , Mumbai @norafatehi u shot it realy well , this is the first time I heard this song and I had the privilege to hear and dance on it before it's release , thanx to one and only @norafatehi .we both have a tom and jerry relation and that's special about our partnership , haha I rem how we fought in our first schedule just like siblings fight , but slowly I realised that she is super fun and funny to the core , now we laugh and take each other's case and have lots of fun during shooting
A post shared by  Raghav Juyal (@raghavjuyal) on Jul 27, 2019 at 4:14am PDT
राघव जुयाल (Raghav Juyal) के इंस्टाग्राम अकाउंट से शेयर हुए इस वीडियो में उनका डांस काफी जबरदस्त लग रहा है. इस वीडियो को शेयर करते हुए राघव जुयाल ने नोरा फतेही की भी खूब तारीफ की है. वीडियो को इंस्टाग्राम पर पोस्ट करते हुए राघव जुयाल ने लिखा, "नोरा फतेही, आपने इसमें काफी अच्छी परफोर्मेंस दी है. यह पहली बार था जब मैंने इस गाने को सुना था. साकी-साकी को मुझे रिलीज से पहले सुनने और इसपर डांस करने का मौका मिला. इन सबके लिए नोरा फतेही का धन्यवाद. हमारा रिश्ता बिल्कुल टॉम और जेरी जैसा है, जो हमारी पार्टनरशिप को और भी खास बनाता है. मुझे याद है कि पहले शेड्यूल में हम बिल्कुल भाई बहन की तरह लड़ाई करते थे."